কুমারখালী হট নিউজ : শনিবার সকালে কুষ্টিয়ার খোকসায় ক্রিকেট খেলাকে কেন্দ্র করে দুগ্রপের সংঘর্ষে ৮ জন আহত হয়েছে।  প্রত্যক্ষদর্শী সূত্রে জানা গেছে, শুক্রবার একতারপুর গ্রামের  দীপংকর শিকদারের সাথে শান্তনু বিশ্বাসের ক্রিকেট খেলা নিয়ে বাগবিতন্ডা সৃষ্টি হলে পরেরদিন শনিবার তা সংঘর্ষে রূপ নেয়। এসময় একই গোত্রের দুগ্রপের সংঘর্ষে মারত্বক ভাবে আহত হয় দীপংকর শিকদার (১৮), দীজেন শিকদার (৭০), নিপেন শিকদার (৪৫), নিমাই শিকদার (৬০), চন্ডী শিকদার (৪৫), চিত্ত শিকদার (৪০), রাজকুমার বিশ্বাস (৩২) ও শান্তনু বিশ্বাস (১৯)। আহতদের খোকসা থানা স্বাস্থ্য কমপ্লেক্সে চিকিৎসার জন্য ভর্তি করা হয়। এ রিপোর্ট লেখা পর্যন্ত উভয় পক্ষই থানায় মামলা করার জন্য প্রস্তুতি নিচ্ছিল।